ועדת הכלכלה, כנסת 25, פרוטוקול מספר 81, 2023-05-01 00:00

דוד ביטן: אני פותח את הישיבה, הנושא העלאת מחירי מוצרי החלב בפיקוח

דוד ביטן:  קודם כל אני רואה הרבה ח"כים, אין לנו הרבה זמן, אז כל אחד שידבר, אני לא רוצה להגביל אנשים, אז שידבר יחסית לא ארוך

דוד ביטן:      המצב הוא כזה, לפני חודשיים ומשהו ניהלנו ועדה ואז עלינו על זה שמחיר החלב בפיקוח הולך לעלות ב-16%, אבל באופן אוטומטי זה מעלה את כל המחירים של כל החלב

דוד ביטן:  פניתי לשר האוצר, ישבתי איתו, הוא אמר שהם מנהלים משא ומתן ויורידו את זה בחצי, ובאמת הוא עמד במילה שלו

דוד ביטן:  אני לא מתווכח, הוא באמת הוריד את זה, עמד במילה

דוד ביטן:       אבל זה לא מספיק, אנחנו לא רוצים בכלל שיעלה מחיר החלב עכשיו בכלל

דוד ביטן:  הסיבה היא פשוטה, דבר ראשון, זה משמש בעיקר את המשפחות ברוכות הילדים ואת העניים באוכלוסייה, אלה מהסוציואקונומי הנמוך, דבר שני, באופן אוטומטי זה מעלה את כל המחירים של מוצרי החלב שהם לא בפיקוח באופן כזה שזה גם פוגע ביוקר המחיה וגם משפיע על האינפלציה ואז זה מביא שרשרת אחרת

דוד ביטן:       האוצר יציג את המתווה ששר האוצר עשה עכשיו, וגם נדמה לי שהוא הגיע להסכמות עם המחלבות, אבל זה לא מספק אותנו

דוד ביטן:  אנחנו רוצים הפעם, כמו שעשיתם בדלק, מה ההבדל בין הדלק לחלב? והלחם עכשיו

דוד ביטן:  הדלק, בגלל שזה הפחתת מס אז אין בעיה, והחלב בגלל שזה סיוע למחלבות אז יש בעיה

דוד ביטן:  אז עליי זה לא מקובל ואני רוצה להפתיע אתכם, אנחנו לא נוותר על העניין הזה, חברי הכנסת לא יוותרו, גם לנו יש מה להגיד, לא רק לממשלה

דוד ביטן:  אתם תמצאו פתרון שמחיר החלב לא יעלה עכשיו

דוד ביטן:       לא בעוד חצי שנה או בעוד חודשיים, ברגע שהמחיר עולה הוא לא יורד

דוד ביטן:  אתם יכולים לדבר עד מחר, כל מה שעלה בעקבותיו יישאר ולכן אנחנו צריכים את הפתרון תוך יום-יומיים ולא בעוד חודש ולא בעוד חודשיים

דוד ביטן:  ואנחנו לא נוותר על זה

דוד ביטן:  תסמכו עליי שאנחנו לא נוותר על זה

דוד ביטן:  אתם לא רוצים לתת סובסידיה למוצר, אין בעיה, תורידו את המע"מ, כמו ב-OECD

דוד ביטן:  תורידו את המע"מ ל-9% ואז פתרנו את הבעיה, או ל-8% בעניין של המחיר המפוקח ואז המחיר לא עולה

דוד ביטן:  תנו גרייס לשנה

דוד ביטן:  ברור שהוא יעלה בסוף, אני לא אומר שהוא לא יעלה בסוף, אבל תורידו את המע"מ ל-8% ואז אנחנו מסודרים, נכון או לא, ביטון?      

מיכאל ביטון: כן

מיכאל ביטון:  גם כשאמרת שהתחייבו בפניך להקטין את התייקרות החלב, אבל דיברו על פעימה אחר כך בעוד כמה חודשים, שחוזרת ל-16%

דוד ביטן: זה לא לכל החיים

דוד ביטן:  אתה תשמע את האוצר, בעניין הזה הם די מסודרים, זה לא רק 9%, זה הרבה יותר

דוד ביטן:  זאת אומרת 9% עכשיו ו-9% לא יעלה אלא בעוד תקופה די ארוכה

דוד ביטן:  אז ברור שתהיה איזה עלייה, אני לא אומר שלא תהיה אף פעם עלייה, לכן הם יציגו את המתווה הזה ואחר כך אנחנו נתייחס ליתר הדברים

דוד ביטן:      ברשות הח"כים, לפני שאתם מתחילים לדבר, האוצר יציג את המתווה הקיים בתוך כמה דקות ואז אנחנו ניתן לח"כים להתייחס

מאיר כהן: כשאתה אומר הקיים זה הבוקר?      

דוד ביטן: כן, הבוקר

דוד ביטן:  בבקשה

גל ברנס: לאחר שיח ארוך אתמול עם נציגי ענף החלב הגענו למתווה מוסכם שמקטין במחצית את העלייה הצפויה במחיר החלב

גל ברנס:  כל העלייה שהייתה צפויה להיות בשנת 2023, היא צומצמה בחצי

גל ברנס:       אני אסביר באופן עקרוני איך עובד עדכון מחיר החלב, זה די מיוחד, אין את זה בשום מחיר אחר

גל ברנס:  מחיר החלב מורכב משני רכיבים

גל ברנס:  יש רכיב שוטף, הרכיב השוטף זה הרכיב שמשקף את מחיר החלב היום על מנת שהוא יימכר ברווח כך שיהיה את המוצר על המדף

גל ברנס:  כשאנחנו קובעים מחיר מפוקח אם המחיר שנקבע הוא מתחת למחיר שעולה לייצר אותו החשש הוא שלא יהיו מוצרים על המדף

גל ברנס:  זה רכיב אחד, זה הרכיב שמעודכן כרגע

גל ברנס:  רכיב נוסף זה רכיב שנקרא בענף רטרו והוא משקף פער בין המחיר שבו המחלבות קונות את החלב מהרפתות לבין המחיר שבו הוא נמכר לקמעונאים, במחיר שמשוקף להם, במחיר המפוקח

גל ברנס:  ככל שהן קונות, התעדכן מחיר המטרה שזה המחיר שבו הרפתות מוכרות להם אבל לא התעדכן המחיר המפוקח נוצר איזה שהוא חוב, החוב הזה בדרך כלל לא מגיע למספרים מאוד גדולים ומה שקרה בשנה האחרונה, בגלל עלייה מאוד גדולה במחיר המטרה נוצר חוב מאוד משמעותי בגובה של כמעט 8%

רון כץ: למה מחיר המטרה עלה?      

גל ברנס: מחיר המטרה עלה בעיקר בגלל עליית מחירי התערובות שראינו אותה בכל העולם

דוד ביטן: עשינו דיון על זה, 70% כמעט במחיר החי מה שנקרא, בשר, עוף, חלב, בא ממחיר התערובת

דוד ביטן:  האוצר כבר הגיע למסקנה אחרי דיונים שלנו שהוא חייב לעשות איזה שהוא טיפול בעניין הזה, כי בלי זה המחיר לא יירד בכל המוצרים של המזון שבא מהחי

דוד ביטן:  את זה חייבים לפתור

דוד ביטן:  ברגע שנפתור את זה כל המחירים, של העוף, של החלב ושל הבשר, הכול יירד, באופן אוטומטי

דוד ביטן:  משום מה לא טיפלו בזה עד היום, אבל אנחנו נטפל בזה

דוד ביטן:  עלינו על זה במסגרת הדיונים שעשינו וזה מה שצריכים לטפל דחוף, אבל כרגע צריך פלסטר זמני עד שנגמור לטפל במחירי התערובת הזאת

שלום דנינו: ואגב, האוצר מלמד אותנו שבאמת העגלה של הסופר, כשאתה יוצא איתה, 70% זה תבואות וגרעינים שמשפיעים שם על עלויות וייצור המזון

דוד ביטן: זה יטפל במחירי המזון

דוד ביטן:  פעם אחת אנחנו יודעים מה הבעיה, בואו נטפל בה

דוד ביטן:  אני לא מבין את זה, כל דבר צריך חוקים, רפורמות? מרוב רפורמות כבר לא מוצאים את הרפורמה

דוד ביטן:  זה לכל הממשלות, לאו דווקא הממשלה שלנו, מחפשים את זה בין הגרעינים, את הרפורמה הזו

גל ברנס: אני אסיים את ההסבר

גל ברנס:  אותו רכיב חוב, מה שקורה איתו, בדרך כלל זה רכיב שנתי, הוא עולה ויורד בשנה אחר כך

גל ברנס:  עכשיו הוא היה אמור לעלות במאי ולרדת במאי בשנה הבאה, ואז היינו רואים עלייה של 16% וירידה תוך שנה של 7

גל ברנס: 7%

גל ברנס:  מה שקורה, כמו שאמר יו"ר הוועדה, וזה גם מבדיקה שאנחנו עשינו, היסטורית כשהמחירים עלו אז גם המחירים המפוקחים עלו, אבל כשהמחירים ירדו המחירים הלא מפוקחים נשארו גבוהים

גל ברנס:       מה שאנחנו חשבנו לנכון זה שלא כדאי לעשות עלייה כזאת חדה לשנה ואחר כך להוריד אותה, כי יירדו המפוקחים, ולהערכתנו בסבירות מסוימת הלא מפוקחים לא יירדו, לכן נכון לפרוס את זה בסכום יותר נמוך למספר שנים במקום עלייה שנתית, לעשות עלייה של שלוש שנים שתחל בשנה הבאה, בשנה הזאת יש לנו זמן, כמו שאמר גם יו"ר הוועדה, לטפל בכל מיני דברים בתחום במטרה להוזיל את המחירים, אם במחירי התערובות ואם ברכיבים נוספים במשק החלב, כדי שנגיע למאי הבא מוכנים לאחר שנעשו צעדים שבתקווה יאזנו את החוב הזה, ובכל מקרה להחיל אותו החל ממאי הבא לשלוש שנים כך שלא תהיה לנו עלייה חדה ולאחר מכן ירידה חדה, אלא עלייה מתונה שתישאר לתקופה קצת יותר ארוכה ותרד לאחר מכן

גל ברנס:       זה עיקרי ההסכם

גל ברנס:  אני רק אתייחס לשאלה שהעלה יו"ר הוועדה על נושא מחירי הדלק

גל ברנס:  על דלק יש מס בלו, המס הזה נועד לשקף את עלות הנסיעה ברכב, אם זה גודש בכבישים ואם זה עלויות חיצוניות של השפעה על הסביבה והוא נועד בעצם לייקר את מחיר הנסיעה

גל ברנס:  מה שקורה זה שכשמחירי הדלק עולים באופן טבעי, כתוצאה מעליית מחירי הנפט, מחיר הנסיעה מתייקר גם באופן טבעי ובמקרה הזה אפשר לעשות מחיר בלו שהוא יותר נמוך ועדיין לשקף את אותן השפעות, כי בסוף המחיר נשאר באותה רמה

גל ברנס:  זה לא המצב במחיר החלב, אנחנו לא רואים בזה סבסוד של הדלק, אנחנו רואים בזה רכיב ויתור על רכיב מיסוי שנועד למטרה מסוימת ויכול להשיג את אותה מטרה ב - - -     

דוד ביטן: אז תמצאו עיקרון שיסדיר את העניין הזה שאתם מורידים

אליהו ברוכי: המע"מ זה גם מיסוי, אפשר לוותר עליו

דוד ביטן: נכון

דוד ביטן:  רבותיי, אתם רוצים שאנחנו נעשה חוק שמפחית את המע"מ? אנחנו נעשה אותו

דוד ביטן:  כמו שעשיתי לכם עם חוק הנכים, עם ההגדלה של הקצבאות בזמנו, שכל הסיעות תמכו, זה מה שיהיה

דוד ביטן:  מה אתם חושבים, שחברי כנסת זה אוויר? זה לא מה שיהיה, אתם תורידו את המחיר של החלב, לא מעניין אותי איך

דוד ביטן:  בשנה הזאת לא יעלה מחיר החלב

דוד ביטן:  לא יודע מה תעשו, תעשו מה שאתם רוצים, איזה עיקרון שאתם רוצים תפרו, זה לא מעניין אותי

דוד ביטן:  אני אומר לכם את האמת

דוד ביטן:  אנשים לא יכולים לקנות מוצרים כאלה בעלייה כזאת, מה העניין הזה? כל המשפחות ברוכות הילדים, כל העניים, הם משתמשים בזה

דוד ביטן:  לא משנה שגם העשירים קונים את החלב הזה

קריאה: שבועות עוד מעט גם

דוד ביטן: מה זה? בחייכם, יש גבול לכל דבר

דוד ביטן:  אני מקבל את המתווה, על הכיפק, זה מוריד מה שהיה, בסדר גמור

דוד ביטן:  מאיר, שר האוצר הנוכחי אמר שעשיתם את זה אוטומטי, למה לעשות את זה אוטומטי? שתמיד שר האוצר יוכל לחתום על העלייה

מאיר כהן: כל פעם שלא רוצים לקחת אחריות אומרים הקודמים

דוד ביטן: לא משנה, אבל האוטומטי, צריך לבטל את האוטומטי

אריאל קלנר: רק שאלה להבהרה, מה כרגע הצפי, יש את העלייה ששמענו עליה עכשיו, יש עוד משהו מתוכנן?     

דוד ביטן: בשנה הבאה

גל ברנס: אני אסביר

גל ברנס:  כרגע תהיה עלייה עכשיו במאי

דוד ביטן: הייתה כבר עלייה

גל ברנס: כן, ועלייה של החוב שתיפרס החל ממאי הבא

רון כץ: כמה אחוזים של עלייה? היום עלה כמעט 10% ובפעם הבאה כמה עולה?      

גל ברנס: בערך 3%

דוד ביטן: אבל אם מחירי התשומות יירדו זה לא יעלה

מיכאל ביטון: אבל הגעת כמעט ל-16%, 13% במקום 16%

דוד ביטן: לא, יש עוד עלייה שצריכה להיות בסוף השנה, הכניסו אותה לעלייה הזאת

גל ברנס: לא, העלייה שהייתה אמורה להיות בסוף השנה, ב-1

גל ברנס: 5%, לא תקרה

רון כץ: אז זה לא חצי

דוד ביטן: לא, זה חצי, כי יש עלייה שהייתה צריכה להיות בעוד כמה חודשים אז לצורך ההסכם איתם צירפו את הכול וחילקו את זה לשניים

דוד ביטן:  בסדר, זו לא הבעיה שלנו

מאיר כהן: אם מותר לי להוסיף, אדוני היושב ראש, הקריאה שלך ברורה מאוד, אני חושב ששר האוצר צריך להצטרף לקריאה הזאת, להגיד חד וחלק, ושיישבו אנשי האוצר, והם מספיק מוכשרים, קשה לאנשי האוצר שמישהו מזיז להם את הגבינה, הם לא אוהבים לתת הצעות שהן - - -     

דוד ביטן: אני הבנתי, שייתנו

מאיר כהן: בדיוק

מאיר כהן:  אני שואל אותך, בין מחיר המטרה למחיר של הקמעונאות, איפה אתם נכנסים, מה אתם יכולים להציע להורדת המחיר? זה הדבר

גל ברנס: כיום כל הענף הזה מפוקח, זאת אומרת שכביכול ככל שהמחיר מפוקח - - -     

דוד ביטן: לא, מחיר הגרעינים לא מפוקח

גל ברנס: גרעינים לא, אני מדבר על מחיר המטרה, הרכיב למחלבה והרכיב ל - - -      

דוד ביטן: אבל הגרעינים קובעים את מחיר המטרה

אליהו ברוכי: השאלה הבסיסית, מה עשיתם עד היום? כבר חצי שנה אנחנו יושבים פה ורואים שהמחיר של הגרעינים זה המחיר בסוף, זה גם בבשר, גם בעופות וגם בזה, מה עשיתם עם זה?      

מאיר כהן: זה לא רק גרעינים, זה גם מכסות

דוד ביטן: הם הצהירו לפני שבועיים שהם מבינים שזאת בעיה והם מתכוונים לטפל בה

מיכאל ביטון: השוק של התערובות הוא משוכלל, יש תחרות? יש עשרות ספקים?      

דוד ביטן: לא כל כך

מיכאל ביטון: הוא מייבא, ההוא מייבא

שלום דנינו: כל הנושא של הגרעינים והתבואות זה נושא שמורכב מכל כך הרבה אלמנטים, קיימנו פה ישיבות באמת מעמיקות, גם בשינוע, גם בנמלים, גם ברכבת שבשיפוץ, גם כנגד הסכם שכר של חיפה, גם הנמל האחר

דוד ביטן: למשל הקיבוצים, שמייצרים את החלב, יש להם אחוזים בתנובה או משהו כזה, בסופו של דבר לתנובה יש, אלה שמייצרים, רובם יש להם

דוד ביטן:  כמובן החברה שבבעלות קוקה קולה - - -      

שלום דנינו: שזה לטובה

דוד ביטן: רבותיי, למשל תיקחו דוגמה ממה שקרה עם המס הממותק

דוד ביטן:  אני לא מבין, מה עשו? ביטלו את המס, היה צריך לרדת 8%, אז הפסידו 900 מיליון שקל בגבייה, שיביאו לנו 100 מיליון מזה, ומה קרה? יומיים לפני זה קוקה קולה ועוד חברות העלו את המחיר, בדיוק במחיר של המס שצריך לרדת והמחיר לא ירד

אליהו ברוכי: אבל זה רק מחזק את מה שאתה אמרת, אתה אמרת שמחיר שעולה לא יורד, הנה, השתייה המתוקה, זו העובדה

דוד ביטן: אז הם עשו תרגיל עם הדבר הזה

דוד ביטן:  הם עשו את זה, היו צריכים להשאיר את המס ולהכריח אותם להוריד את המחיר

דוד ביטן:  מה זה הדבר הזה? מה הולך פה במדינה הזאת? כולם עושים תרגילים על הציבור

אריאל קלנר: אבל במקרה הזה זה מחיר מפוקח, זה ייקבע, זה לא משהו שאתה יכול לשחק איתו

דוד ביטן: אבל פה מה עשו? יש מה שנקרא טייס אוטומטי

דוד ביטן:  טייס אוטומטי עשו בדלק, למשל דלק אין לך השפעה, עולה מחיר הנפט, עולה, יורד, יורד, ואם יורד יותר מדי הם רצים מהר מהר מוסיפים קצת מס כדי שלא יירד יותר מדי

דוד ביטן:  אם עכשיו עולה אז מורידים את המס

אליהו ברוכי: כמו החשמלי

דוד ביטן: אז אני אומר, כל הנושא של האוטומטי במחיר חלב מפוקח לא צריך להיות

דוד ביטן:  מה זה, עולה 2%, יורד 2%

דוד ביטן:  בסופו של עניין משרד האוצר צריך לדעת לפקח על זה

דוד ביטן:  לדעתי צריך לבטל את העניין של הטייס האוטומטי, יכול להיות שצריך הצעת חוק, אני לא יודע איך עשו את זה

דוד ביטן:  בהצעת חוק עשיתם את זה?      

גל ברנס: שר האוצר

דוד ביטן: אני רוצה לתת לכולם לדבר, נתחיל אחד מפה ואחד מפה עד שנגיע, האחרון יהיה ביטון ומאיר כהן

מיכאל ביטון: מה, זה לא לפי מתי באנו ונרשמנו?      

דוד ביטן: לא, אצלי לא

מיכאל ביטון: אין את זה? יש לי ועדת חינוך על הראש, יש כפרי נוער

דוד ביטן: אתה יודע מה? אני אתן גם מהאמצע

מאיר כהן: אני אמרתי את מה שצריך, הכול בסדר

רון כץ: תודה רבה, אדוני

רון כץ:  הייתי בדיון הזה שלפני כמה חודשים כשגילינו שהמחירים הולכים לקפוץ, זה היה הפתעה גדולה, כולם ישבו פה והיו בשוק, ואתה רואה את אותם אנשים שיושבים פה ולא עשו מאז עם זה שום דבר

דוד ביטן: לא, מה ששר האוצר אמר הוא קיים

רון כץ: העלייה של 10%, בסופו של דבר היום מגיעים אנשים לסופר ולמכולת ומתלבטים אם לקנות עכשיו חלב או לקנות לחם כי 10% - - -     

דוד ביטן: לחם עוד לא עלה, צריכים להעלות

רון כץ: כי 10% האלה הם מאוד מאוד משמעותיים בשבילם, ואנחנו מבינים גם את הפתרון

רון כץ:  אז אני לא מאלה שאוהבים לשבת פה ולהגיד רק מה לא טוב, אני אומר שיש פתרון, האוצר יושב ושומע אותנו

רון כץ:  הוועדה יכולה לחוקק, ויש פה מספיק חברי כנסת שגם ידאגו להעביר את החוק הזה, אז אני אגיש אותו ויהיה או שאתם תגידו מה אתם הולכים לעשות עם מחיר החלב היום, כי אנחנו לא ניתן לעלייה הזאת להמשיך, ואם צריך נעלה את זה כבר בוועדת השרים הקרובה, או אפילו לא צריך ועדת שרים, נעלה את זה ביום רביעי ויהיה חוק שיוריד את המחירים האלה

רון כץ:  או שאתם תמצאו פתרון, תורידו את המע"מ, תשבו ותראו מה אתם עושים עם הגרעינים

דוד ביטן: תביאו פתרון

רון כץ: ושימו לב, הפעם תהיה פה אחדות

רון כץ:  אתם רואים שוועדת כלכלה, אני רוצה להגיד לך, שתדע, גם ועדת הכלכלה הקודמת, הכיסא הזה הוא כיסא שבאמת מסתכל על מה שצריך לקרות במשק

רון כץ:  גם בקדנציה הקודמת עשינו בדיוק אותו דבר, גם כשזה לא היה נוח לממשלה

רון כץ:  ישבנו פה, והנה מיכאל ביטון נמצא פה, ישבנו פה ועשינו מה שצריך לעשות

רון כץ:       ועכשיו מה שצריך לעשות לטובת אזרחי מדינת ישראל זה להוריד את מחיר החלב, ואם הדרך להוריד את מחיר החלב היא להתעסק עם התבואה ועם הגרעינים ועם מה שאוכלות הפרות תתעסקו בזה

רון כץ:  זה לא מעניין אותנו איך תעשו את זה, אבל אני אומר לכם ששבוע הבא תהיה פה הצעת חוק, אז כדאי שמישהו יתעורר, אם זה שר האוצר ואם אחר

רון כץ:       ואני רוצה להציע משהו, כל הנושא הזה של טייס אוטומטי, זה איזה שהוא כיסא מפלט לשר האוצר להגיד שהוא לא אשם

רון כץ:  צריך לבטל את זה, צריך שתהיה אחריות של בן אדם אחד שיחליט, אם הוא מעלה את המחירים אז הוא אחראי להעלות את המחירים והוא יסביר לציבור למה, זה לא צריך להתעדכן אוטומטית

דוד ביטן: זה אתם עשיתם את זה

רון כץ: זו טעות

רון כץ:  זה לא צריך להתעדכן אוטומטית ופה צריך לתקן אותה

דוד ביטן: עשיתם טעות בזה

רון כץ: ופה צריך לתקן אותה ואי אפשר לתת למישהו לברוח מאחריות כי זה אוטומטי

דוד ביטן: בבקשה, שר החקלאות לשעבר     

אלון שוסטר: אני רוצה דווקא להבהיר את ההיגיון במה שקוראים הטייס האוטומטי ובהיעדר מגע יד, לא אדם, אלא יד פוליטיקאי

אלון שוסטר:  אני חושב שכאשר אנחנו עוסקים בסוגיות כל כך רגישות שנוגעות ביכולת שלנו לייצר מזון כאן בארץ, ופה מדובר בענף, בוודאי חלב ניגר, שאי אפשר לייבא, ומצד שני רוצים לשמור גם על איכות וגם על מחיר סביר, אנחנו כפוליטיקאים מראש מכניסים למקום מאוד בעייתי כל שר אוצר

אלון שוסטר:  והראיה, תראו מה קרה עם כחלון, הקפיא והקפיא והקפיא והחוב הזה הלך והתפתח והתפתח ובסוף קרה שאנחנו כרגע אנחנו משלמים מחיר על אי העשייה, על אי העדכון

אלון שוסטר:      אני כמובן מצטרף לאמירה שהחקלאים צריכים לקבל את מה שמוגדר, כולל ההסתכלות מה רמת הרווח האפשרי וההתייעלות שנדרשת מהם והקפאת המחירים שהייתה והמוכנות להכניס את היבוא של גבינות שונות, כל זה קיים, אבל איך אומרים, כמו באירופה? אז כמו באירופה, או סבסוד ישיר, או הקטנת המע"מ

אלון שוסטר:  אנחנו לא מציעים להקטין את עלויות הכשרות

אלון שוסטר:  אני מציע לא להכניס בחזרה שום שר אוצר למציאות שבה הוא בעצם לא יוכל לדאוג לאיזון בתוך הענף הזה

דוד ביטן: אז אתה רוצה לא לבטל את הטייס האוטומטי?      

אלון שוסטר: אני בעד למצוא דרכים כדי שהמחיר יירד או לא יעלה, אבל לא לשנות את הטייס האוטומטי

דוד ביטן: קדימה, אזולאי

ינון אזולאי: תודה רבה לך, אדוני היושב ראש

ינון אזולאי:  קודם כל אני מאוד בתקווה שזה לא יעלה לך את הסוכריות החלביות, שתוכל להמשיך להביא את הסוכריות האלה

דוד ביטן: לא, אנחנו קונים מהיום

ינון אזולאי: אחרת לא יהיו הצבעות במליאה

ינון אזולאי:  אבל הנושא של החלב, זה דבר שהוא נמשך כבר כמה שנים, הסיפור הזה

ינון אזולאי:  הקימו ועדה, ב-2018 הוקמה הוועדה?      

גל ברנס: היו איזה שהן המלצות ב-2018, בתקופת כחלון, ואחרי זה עוד היו סיכומים שונים - - -     

ינון אזולאי: שלא יושמו ואז זה נמשך ונמשך ונמשך

ינון אזולאי:  ועכשיו, בוא נגיד את האמת, שר אוצר שקיבל אומץ ועשה את זה כשזה לא לטובת הציבור

ינון אזולאי:  כי המסקנות היו מונחות גם בקדנציה הקודמת ודחו את זה ודחו את הקץ

ינון אזולאי:  הוא קיבל אומץ ועשה את זה ואז הציבור זועק, ובצדק, כי אין שום סיבה שהציבור ימשיך לשלם על חלב שהוא מפוקח, לשלם עליו יותר, זה היה צריך לעלות בשקל כמעט, אפילו יותר, זה עלה בסופו של דבר בחצי שקל, 57 אגורות

ינון אזולאי:  אני שואל כמה בכלל עלות החוב כרגע ליצרנים

גל ברנס: מה שעולה כרגע זה המחיר השוטף, זה לא החוב

ינון אזולאי: אני יודע, אבל יש לך חוב שאתה רוצה לחלק אותו

דוד ביטן: לא, אם אתה דוחה את הכול לעוד שנה, כמה זה עלות?      

ינון אזולאי: עכשיו העלית ב-60 אגורות, אם לא היית מעלה עכשיו כמה סך החוב שיש?     

דוד ביטן: כמה זה עולה לאוצר

גל ברנס: את החוב כרגע לא העלינו

ינון אזולאי: כמה הוא החוב?      

גל ברנס: 7

גל ברנס: 77% במחיר

ינון אזולאי: בכסף?     

גל ברנס: בכסף מאות מיליוני שקלים

ינון אזולאי: מה זה מאות? מאות זה יכול להיות 999 מאות וזה יכול להיות 200 ואני אומר לך שזה יותר קרוב ל-200 מאשר ל-900

דוד ביטן: זה לא 100

ינון אזולאי: אז תגיד לנו נתון מדויק

גל ברנס: סדר גודל של 400-300 מיליון שקל

דוד ביטן: אין בעיה

דוד ביטן:  עד הישיבה הבאה, ביום חמישי אנחנו ממשיכים, ביום חמישי אני רוצה פתרון שיבואו לפה גם אם צריך השרים, גם מראש הממשלה אני מבקש התערבות פה, עם כל הכבוד

דוד ביטן:  יום חמישי, פתרון

דוד ביטן:  לא תיתנו פתרון אנחנו – תראה, הכי נוח לי היה להגיד שאני עם שר האוצר הורדתי את המחיר בחצי, הכול טוב ויפה, לא מספק אותי

דוד ביטן:  אני אומר תודה על מה שעשיתם, אבל אנחנו רוצים המשך לפתרון

גל ברנס: חבר הכנסת אזולאי, זה בכל מקרה לא משפיע על המחיר כרגע

ינון אזולאי: המחיר של היום זה בעצם בגלל הטייס האוטומטי שהעליתם אותו

גל ברנס: שוב אני אחזור על ההסבר, אני אסביר את מה שהסברתי בהתחלה

גל ברנס:  יש רכיב שוטף, הרכיב השוטף זה רכיב שאומר בכמה צריך למכור את החלב היום כדי למכור אותו בצורה רווחית

גל ברנס:  העלות של זה היא במיליארדים, היא לא במאות מיליונים, זה לא רכיב של חוב

גל ברנס:  הרכיב של חוב - - -     

ינון אזולאי: הרכיב של חוב זה מה שהיה בפער הזה של עכשיו, של השנים האלה

גל ברנס: זה נדחה בשנה במטרה שבשנה הזאת נעשה עבודה להוריד את מחירי החלב כך שבשנה הבאה כשיגיע אותו רכיב - - -     

דוד ביטן: ואם לא יצליח, מה יקרה?      

ינון אזולאי: יעלה

דוד ביטן: יעלה עוד פעם

ינון אזולאי: בדיוק, זה מה שאני מגיע איתו

אליהו ברוכי: שאתה לא יודע לצפות גם כן

אליהו ברוכי:  ההפרש שיעלה במחיר המטרה עכשיו גם יעלה

ינון אזולאי: בסופו של דבר אתה מגיע ששנה הבאה עם עוד העלאה, אם זה טייס אוטומטי או - - -     

דוד ביטן: תמיד יעלה, זה אוטומטי

קריאה: עם עוד כמה העלאות, זה לא העלאה אחת

ינון אזולאי: בעוד חצי שנה תהיה עוד פעם העלאה

דוד ביטן: אנחנו נבטל את האוטומט

קריאה: הוא אמר בהתחלה שהם מקווים שזה יתאזן

ינון אזולאי: דוד, גם כשתבטל את האוטומט יש את ה - - -     

דוד ביטן: לא משנה, קודם כל נבטל את האוטומט

דוד ביטן:  לא מקובל עליי, זה נותן לאוצר פתרון, הכול עולה

דוד ביטן:  הם לא מממנים שום דבר, לא צריכים לטפל בשום בעיה כי הם יודעים כבר על הבעיה של הגרעינים, הם יודעים את זה ובסופו של דבר הציבור ממשיך לשלם כי הציבור שלנו, לצערי הרב, לא נלחם, כמה שעולה עולה

קריאה: הוא כבר מיואש, הכול עולה

ינון אזולאי: אגב, גם במחירי החשמל, חילקו שם את החוב ולכן הקפיאו את ההעלאה, למה? כי יש עתיד - - -     

גל ברנס: זה על בסיס אותו עיקרון, זה מה שעשינו כאן

ינון אזולאי: לא, אבל שם מה יהיה? יהיה אנרגיה, אנחנו עוברים לאנרגיה מתחדשת, אירוע אחר לגמרי ואתה אומר ששם יש לי צפי ואני יודע לעשות את זה

ינון אזולאי:  תמצא את הצפי מה לעשות עם החלב, מה לעשות כדי לייעל אותם, מה לעשות כדי לתת להם עכשיו את המענקים כדי שלא נגיע למצב הזה

ינון אזולאי:  אתה יכול להגיע לאותו מצב, כמו שחילקת שם, ואתה אומר שיש לך צפי שבעוד כמה שנים לא תצטרך את החוב הזה בחזרה

ינון אזולאי:       אתה צריך לייעל את המחלבות, אתה צריך להגיע למצב שאתה מייעל את המחלבות, אתה נותן להם, שלא יברחו גם, לא לבטל את המכסות וללכת לשם, זה לא הפתרון

ינון אזולאי:  הפתרון זה איך אתה נותן להם היום לחזק אותם, להכניס את היד כרגע לכיס, המדינה צריכה להכניס את היד כרגע לכיס בכל מה שהיא מוציאה ועם זה אתה יכול להביא את הפתרון

דוד ביטן: קודם כל תבטלו את העלייה עד ה-1

דוד ביטן: 9, זה לא עלות גבוהה, בינתיים נטפל בנושא הגרעינים ונראה מה מתקדם

דוד ביטן:  תעשו עצירה מחר בבוקר או היום בערב של העניין הזה, זה הכול

קריאה: איך עושים את זה? כי אני רואה שהם מסתכלים, שומעים, אבל – איך עושים את העצירה של הבא בתור?      

אליהו ברוכי: אם עכשיו נתערב במע"מ זה מבחינתם עקרוני מאוד

מיכאל ביטון: היושב ראש, אני רוצה להגיד לך ככה, מה שרואים פה עם החלב זה חלב עיזים, מכניסים פה עז של התייקרות ומוציאים חצי עז ושומרים את חצי העז לעוד חצי שנה

דוד ביטן: זאת אוטומטית

מיכאל ביטון: כן, אומרים לך עכשיו תבלע את חצי העז ועוד מעט אתה לא תשים לב יגיע חצי העז

מיכאל ביטון:  זה מה שעשו פה

מיכאל ביטון:  זה גם קורה בבלו

מיכאל ביטון:  הרי הבלו בדלק זה 70% מסים, המע"מ בהצטרפות של כל המסים של הבלו זה 70%

מיכאל ביטון:  מי קבע שמדינה צריכה לקחת 70% על ליטר דלק? אתה קונה מסים, אתה לא קונה דלק

מיכאל ביטון:  אז מכניסים לנו עיזים, זה הולך להתייקר ואז אנחנו נושמים לרווחה, לא, זה התייקר בחצי

דוד ביטן: אנחנו לא מקבלים את זה

מיכאל ביטון: ואנחנו בכלל רוצים להוריד את יוקר המחיה

מיכאל ביטון:  ואני אומר לך, קודם כל אתה תהיה נחוש והציבור איתך וגם ליכודניקים איתך וזה המאבק הכי חשוב שיש בממשלה היום, המאבק ביוקר המחיה, יש פה גיבוי מקיר לקיר במאבק הזה וצריך להמשיך בו

מיכאל ביטון:  אבל מה, אנחנו נתעסק בעיזים? בחצאי עיזים? המשכנתאות שמייקרות ב-500 עד 1,000 שקל לחודש את הדירות עם הריבית, הדירות שלא ראינו תכנית מעניינת להורדת מחיר הדירות, החינוך חינם, החינוך הבלתי פורמלי שהתייקר

דוד ביטן: ביטון, מה הבאת פוליטיקה עכשיו?      

מיכאל ביטון: זה לא קשור לפוליטיקה

מיכאל ביטון:  אתה אמרת, לא אני אמרתי, אתה אמרת שלא ראינו תכנית מסיבית - - -     

דוד ביטן: בסדר, עכשיו אני נלחם

מיכאל ביטון: סבבה, אז אני רוצה לגבות את זה

מיכאל ביטון:  לא ראינו תכנית מסיבית של הממשלה למאבק ביוקר המחיה

מיכאל ביטון:  לפחות הכנסת תיתן פייט על יוקר המחיה והוועדה הזאת בראשה

מיכאל ביטון:  תודה רבה

דוד ביטן: אתה עכשיו

עופר כסיף: קודם כל אני מברך על הדיון, אדוני, וגם העמדה שלך, אני חושב שהיא עמדה אמיצה וראויה ואני בטוח שכל מי שיושב פה, גם לאור מה שאמרת כאן בישיבה וגם לאור מה ששמענו שאמרת קודם, אני מניח שכולנו נתמוך בך אם באמת תאמץ את המהלך הזה של, אם לא תהיה ברירה, הורדת מס ערך מוסף

דוד ביטן: אם יביאו פתרון אני לא צריך להיאבק על כלום

דוד ביטן:  אמרתי שזאת אופציה

עופר כסיף: כן, אני מדבר כרגע האופציה, אני לא אמרתי שעכשיו אנחנו מקבלים את זה, למרות שאני מן הסתם לא הייתי מתנגד לזה, אבל האופציה הזאת, האפשרות הזאת היא אפשרות ששמת על השולחן

עופר כסיף:  אני מברך אותך על כך ואני חושב שזה בהחלט אחת מהאופציות המרכזיות שעלינו לשקול, הורדה של מס ערך מוסף

דוד ביטן: רק על המחיר בפיקוח

מאיר כהן: אגב, בהרבה מדינות של ה-OECD יש את זה

דוד ביטן: ב-OECD במוצרי המזון מס ערך מוסף הוא 9%-8%

דוד ביטן:  רק על המזון, בשאר יותר גבוה

עופר כסיף: תיכף אני אתייחס גם ל-OECD

עופר כסיף:  אני תיכף אתייחס לעניין ההשוואתי ואעלה פה כמה אפשרויות, או אופציות, כמו שאתה קורא לזה

עופר כסיף:       דבר ראשון, אנחנו יודעים שהגורמים או מי שנפגע במיוחד מהצונאמי של ההתייקרויות, ולענייננו ספציפית בחלב, הם השכבות המוחלשות ביותר ובעיקר אלה שגם צורכות יותר חלב כתוצאה מגודל משפחה

עופר כסיף:  ויש גם קורלציה די גבוהה בין שני הדברים

עופר כסיף:  לכן החובה שלנו לטובת הציבור בכלל והציבור המוחלש ביותר בפרט היא לעשות הכול כדי שההתייקרות הזאת לא תתרחש

עופר כסיף:  שהיא לא תתרחש, לא בשלב א' ולא בשלב ב' ולא בשלב ג'

עופר כסיף:      האופציה שהזכרת של הורדת מס ערך מוסף, אני אישית חותם עליה בשתי ידיים, אבל יש גם עוד דברים ויש גם עוד דברים שצריך לתת עליהם את הדעת ולראות איך אפשר לפתור את זה

עופר כסיף:  הרי מחיר המטרה הוא לא רק תוצאה של מחירי התבואה והגרעינים

עופר כסיף:  נכון שזה מאוד מאוד מרכזי, אבל זה לא הדבר היחיד

עופר כסיף:  למשל אחד הדברים המרכזיים במחיר המטרה זה הריבית על הון חוזר

עופר כסיף:  כשמעלים את הריבית במשק זה משפיע גם על מחיר המטרה ולכן גם את זה צריך לשקול

עופר כסיף:  כל הזמן יש כאילו חתול שרודף אחרי הזנב שלו, אינפלציה מול ריבית, אינפלציה מול ריבית

עופר כסיף:  אנחנו צריכים לחשוב מחוץ לקופסה

עופר כסיף:  צריך לחשוב מחוץ לקופסה כי גם להעלאת הריבית יש חלק בהתייקרות של מחיר המטרה וממילא בהתייקרות של מחיר החלב

עופר כסיף:       עוד דבר שאני מציע לשים אותו כאופציה זה שיהיה סבסוד של מחיר המטרה

עופר כסיף:  אני קורא שמישהו הציע 30% ושזה מה שיחייב את המחלבות להוריד גם את המחיר ב-30%, אבל סבסוד, שהמדינה תכניס את היד לכיס

מיכאל ביטון: לא, אבל צריך להבהיר על המחלבות

מיכאל ביטון:  אנחנו לא מאשימים אותם בדבר, הם באו בתום לב להסכם מסודר עם המדינה, אם אנחנו נפגע במחלבות תהיה לנו את מחלבת הגולן שבסכנת סגירה

עופר כסיף: לא, מיכאל, זה לא מה שאמרתי

מיכאל ביטון: הם צריכים לקבל את הכסף שמקיים אותם ואיך המערך הכללי שומר על זה

מיכאל ביטון:  אז לא להפנות את האצבע המאשימה ליצרן החלב

עופר כסיף: מיכאל, אתה מתפרץ לדלת פתוחה, זה לא מה שאמרתי

דוד ביטן: אנחנו מדברים על סיוע למחלבות גם

מיכאל ביטון: בסדר, אז תבהיר

דוד ביטן: לכל המחלבות סיוע, אבל אתה לא מתכוון לסייע לתנובה

עופר כסיף: אמרנו שהמדינה תכניס את היד לכיס

מיכאל ביטון: בדיוק, הם חתמו בתום לב על הסכם כמו שצריך

דוד ביטן: אבל אתה לא מתכוון עכשיו לתת כסף סיוע לתנובה

דוד ביטן:  יש מחלבות שכן מגיע להן סיוע, בלי קשר, דרך אגב, ויש מחלבות שלא, אבל תנובה היא חזקה, קוקה קולה היא בעלים של טרה, לכן יש מחלבות קטנות שכן מגיע להן סיוע ללא קשר לעלייה הזאת, אין שום קשר, כי אחרת הן גם ייפלו והגדולות ישתלטו על הקטנות

שלי טל מירון: אני גם רוצה קודם כל להצטרף ולברך אותך על הדיון ועל העמדה הנחושה והחזקה שצריך לטפל בזה

שלי טל מירון:  אני רוצה לפתוח בזה שאני אומרת נתון מטורף, החלב בישראל הוא היקר בעולם

שלי טל מירון:  זה נתון מטורף בעיניי

שלי טל מירון:  אחד הדברים הכי מהותיים, שזה באמת באמת מוצרים שנוגעים בכל בית ובית בישראל, אולי ברוב המוחלט

שלי טל מירון:  אולי יש חלק שלא צורכים חלב, אבל ברוב המוחלט של הבתים בישראל צורכים חלב, לכן זה באמת משהו שנוגע לכל אזרח ואזרח

שלי טל מירון:       הייתי מצפה, גם בהמשך לאמירה שלך, אתמול הייתה ישיבת ממשלה יחסית קצרה, נראה לי שהיה אפשר להתייחס לנושא הזה

שלי טל מירון:  גם ראש הממשלה וגם שר האוצר צריכים להתערב ולקחת חלק בדבר הזה

שלי טל מירון:  אני הסתכלתי, אמנם אני רק נכנסתי בכנס הקודם, באמצעו, לכנסת, אבל היה כאן דיון ב-30 בינואר והיה כאן דיון ב-19 במרץ - - -     

דוד ביטן: אז בעקבות הדיון הזה פניתי לשר האוצר

שלי טל מירון: בסדר גמור, אז הנושא כבר היה, ידעתם ממנו, משרד האוצר ידע ממנו, לתחושתי לא נעשו מספיק צעדים כדי לפתור את העניין

שלי טל מירון:  המומחים לדבר יושבים שם

דוד ביטן: כי זה טייס אוטומטי אז זה נוח

קריאה: אבל איך מבטלים אותו, את הטייס האוטומטי?      

דוד ביטן: צריך לבטל אותו, לא יעזור

דוד ביטן:  לדעתי גם שר האוצר רוצה לבטל אותו

שלי טל מירון: יש נציגים שהם מומחי הדבר, שהם יודעים לבוא ולתת פתרונות, אפילו שכאן הציעו להם פתרונות שונים, בסוף בסוף את האזרח בבית לא מעניין הדיונים בוועדה הזאת, הם לא עוקבים אחרי זה, הם לא צופים בזה, הם לא קוראים את זה, אותם מעניין שהם קמים בבוקר למכולת או לסופר והם קונים מוצר

שלי טל מירון:  אנחנו כנציגי הבית הזה צריכים לעשות הכול כדי לדאוג שהמחיר הזה יירד

שלי טל מירון:  כמו שנאמר, אם משרד האוצר לא ניאות ולא עושה את הצעדים, אז אנחנו כחברי כנסת בהחלט נעשה את הצעדים

שלי טל מירון:  תודה

דוד ביטן: תודה רבה

דוד ביטן:  חבר הכנסת ברוכי

אליהו ברוכי: קודם כל שוב תודה על הדיון, אני חושב שזה, כמו שציינו פה, נוגע לכל בית

אליהו ברוכי:  כבוד היושב ראש, אתה ציינת שהמחיר שעולה לא יורד

אליהו ברוכי:  כמו שראינו את זה גם בשתייה המתוקה, אבל האקסיומה הזאת שכאילו חייבת להיות עלייה זה לא נכון, ראינו במים, שהמחירים של המים במדינה יורדים וכן צריך להגיע לכך שגם חלב - - -      

דוד ביטן: אנחנו צריכים לטפל בתערובת, לא יעזור כלום

דוד ביטן:  אנחנו נטפל בזה, זה אחד הדברים שאנחנו מתכוונים לטפל

אליהו ברוכי: נכון, וזה הדבר שהתחלתי

אליהו ברוכי:  ראינו פה בכל הדיונים שהתערובת בסוף זה הגורם

אליהו ברוכי:  ישבו איתנו פה נציגי האוצר בכל הדיונים, לא עשו שום דבר

דוד ביטן: לא, הם הגיעו למסקנה שצריך לטפל בזה, זה גם משהו

אליהו ברוכי: ואני גם מצטרף למה שרון כץ אמר, אם יהיה חוק על הנושא של המע"מ במוצרים המפוקחים, זה הדבר היחיד שיניע את אנשי האוצר לטפל בדבר הזה

אליהו ברוכי:  זה מפריע להם, אצלם זה עקרוני מאוד הדבר הזה שלא יהיה, ואם אנחנו נגיש חוק אתה תראה אותם, הם יזיעו למצוא את הפתרון לחלב הזה

דוד ביטן: אנחנו נגיש חוק דרך הוועדה ואני לא צריך את ועדת שרים פה

רון כץ: לא צריך אותה, יוגש החוק, אנחנו נעשה את זה

דוד ביטן: אנחנו נגיש את החוק ואם לא תשתפו פעולה ונצטרך לעבור את ה-45 יום אז אני אומר לך, ההפחתה תהיה רטרואקטיבית, המחלבות יצטרכו להחזיר כסף

דוד ביטן:  אני לא מוכן לוותר על העניין הזה, לא יעזור לכם כלום הפעם, שום דבר

דוד ביטן:  קחו את זה בחשבון לדיון ביום חמישי, ביום חמישי יהיה המשך, עד אז תביאו פתרון

אליהו ברוכי: אם הם יבינו את זה, זה יניע אותם לפעולה

דוד ביטן: פתרון יהיה

דוד ביטן:  לא חייב את המע"מ, אני לא רץ איתכם עם המע"מ, אבל תביאו פתרון אחר

מאיר כהן: אני חושב שדווקא בתקופה הזאת שכמעט איזה תהום פעורה בין קואליציה לבין אופוזיציה, הקול הזה שנשמע כאן הוא קול שבאמת מנחם והוא קול עם הרבה מאוד תקווה

מאיר כהן:  אני חושב שיש לוועדה הזאת וגם לוועדת הרווחה, ואני מכאן קורא גם ליושב ראש ועדת הרווחה כי גם שם צריך להתנהל דיון בדיוק על ההתייקרות הזאת, אני חושב שהקול שלך הוא חזק והוא באמת נותן איזה תחושה שיכולים לחזור לימי הכנסת הטובים שבהם ועדות הכנסת לא היו חותמת גומי של שום תקציב

מאיר כהן:  לכן בין אם זה יהיה בהכנת חוק ובין אם זה יהיה בשיח עם שר האוצר, אבל הדבר הזה אסור לו שיהיה

מאיר כהן:       אני אישית חושב שהגיע הזמן שהמע"מ יהיה דיפרנציאלי, זה תקף גם לתרופות, זה תקף גם למוצרי מזון

מאיר כהן:  ככל שאנחנו בודקים במדינות ה-OECD, ששם כן יש מע"מ דיפרנציאלי, אצלנו משום מה פקידי האוצר – עוד פעם, סליחה, אין לי שום דבר נגד פקידי האוצר, יש לי כנגד שרים שהם לא נחושים

מאיר כהן:  גם כשרציתי להעביר את חוק האנשים עם המוגבלויות והיינו צריכים שניים וחצי מיליארד שקלים אז פקידי האוצר אמרו: לא נמצא את הכסף, אחרי חודש מצאנו

מאיר כהן:  אז אני אומר לך, דוד, תמשיך, כסף ישנו, פתרונות ישנם, צריכים להיות מאוד מאוד נחושים

דוד ביטן: הנה, עכשיו נתנו חמישה וחצי מיליארד, לא? לנושא של החינוך

מאיר כהן: על הכיפק

מאיר כהן:  תודה

קריאה: הם אמרו שהם לא מצאו את הכסף עדיין

דוד ביטן: לא יודע, בינתיים נתנו, אחר כך נראה מה יהיה עם הכסף

דוד ביטן:  אחר כך יורידו, יעשו פלאט ואז לא יהיה כסף לכלום, גם לאלה וגם לאלה

דוד ביטן:  קלנר, בבקשה

אריאל קלנר: אני לא אחזור פה על הדברים שאחרים אמרו וכולנו שותפים לעניין הזה של גל יוקר המחיה ובפרט לחלב שעולה

אריאל קלנר:  כמובן, כמו שהזכרת, אדוני, יש הרבה מאוד כשלים ומרכיבים, נקרא לזה כך, בנושא הזה של מחיר החלב, שזה גם המחירים הגולמיים וגם נושאים אחרים וקביעת מחיר המטרה והדרך שבה הוא נקבע וכל הנושא הזה

אריאל קלנר:  אני כבר אתמול התחלתי לבדוק ולבחון איך נכנסים לעניין הזה, ומה שאני יודע, וזה באמת להמשך הדיון שאתה רוצה לקבוע, במשרד ראש הממשלה כן נכנסו לעניין הזה, מנכ"ל משרד ראש הממשלה - - -     

דוד ביטן: אנחנו נכנסנו לזה לפני חודשיים

אריאל קלנר: כן, אני גם הייתי בדיון שהיה לפני חודשיים

דוד ביטן: אתה מכיר את הבעיה

דוד ביטן:  דיבר איתי המנכ"ל והוא אמר לי שהם הולכים להיכנס לזה

אריאל קלנר: חשוב מאוד לזמן, שנוכל לקבל את התשובות

קריאה: בסוף ארבעה חודשים עברו

דוד ביטן: הנושא של התערובת הזאת זה לא דבר שייפתר ביום ולכן אנחנו צריכים זמן

דוד ביטן:  הזמן הזה, האוצר, אני לא אומר לכם עכשיו, תבטלו את זה כרגע עד ה-1

דוד ביטן: 9, בינתיים אנחנו במושב הזה נטפל בעניין הזה ואם נצליח אז הכול יירד, אם לא, נראה מה הפתרון, אבל אתם צריכים לעצור את העלייה כבר מעכשיו על הכול, לא רק על חלק

שלום דנינו: גל, מבחינתכם, אם אני מבין נכון, אתם לכאורה לא מפוצצים את ההסכם שהגעתם אליו, אבל אתם מרחיבים את החוב שלכם כלפיהם באיזה שהיא דרך

שלום דנינו:  אם אתה עכשיו תעצור את זה, דוד אומר תעצור

גל ברנס: לא, זה בטח בניגוד להסכם הזה

דוד ביטן: שיהיה בניגוד להסכם

דוד ביטן:  מה, פעם ראשונה שאתם מפרים הסכמים?      

גל ברנס: אנחנו משתדלים מאוד כמשרד אוצר לא להפר הסכמים

דוד ביטן: שיהיה בניגוד

דוד ביטן:  רבותיי, אולי לא הבנת, אתה רוצה להגיע למתווה שלא תשלם שקל ואני אומר לך שאין מצב כזה, אתה תעכב את זה כרגע, תן לנו אפשרות לטפל, כי התחלנו כבר בזה וגם אתם צריכים זמן לטפל בנושא של התערובת, בינתיים תפצו את החקלאים ואת החברות על העניין הזה

דוד ביטן:  פיצוי זה לא סבסוד, תסלח לי, עם כל הכבוד

דוד ביטן:  תקראו לזה פיצוי

אריאל קלנר: דוד, אני חושב שבדיון הבא נשמע את העמדה גם של משרד ראש הממשלה

דוד ביטן: אני מכיר את זה, אבל זה לא פותר

דוד ביטן:  נראה לך שאפשר להוריד את מחיר התערובת ביום? בחייך, זה לא יילך, זה ייקח כמה חודשים

שלום דנינו: גם התרומה של זה לא תהיה פתאום אפס

סימון מושיאשוילי: אדוני היושב ראש, אתמול כשהעלית את הנושא הזה אתה גם הצעת מספר פתרונות כשישבנו כאן בערב

דוד ביטן: נכון, ביררנו וטיפלנו

סימון מושיאשוילי: ביררנו אתמול, דיברנו על זה, אז יישר כוח, אתה הראשון שנרתמת לעניין הזה

סימון מושיאשוילי:  כולנו נחשפנו לאמרה הזאת של אמא בישלה דייסה למי לא נשאר

מאיר כהן: רק אל תשאירו אותו לבד בשעת השי"ן

דוד ביטן: לא, אף אחד לא ישאיר אותי, אל תדאג

סימון מושיאשוילי: לא, לא

סימון מושיאשוילי:  אז למי לא נשארה הדייסה?      

אחמד טיבי: זה קרב איתנים בין משה סעדה לביטן, לא קל

אחמד טיבי:  נכון שהוא נבחר על ידי המרכז ואתה שוריינת?      

דוד ביטן: כן, הוא לקח לנו מנדט ועוד מעז לתקוף את הח"כים שעבדו 20 שנה כדי שהוא יוכל להיבחר

שלום דנינו: אל תשפכו חלב על האש

עופר כסיף: לפחות לא בוכים על חלב שנשפך

סימון מושיאשוילי: אז אתמול בדיוק אנחנו דיברנו על זה, היושב ראש, יש הרבה אנשים שלא נשאר להם חלב וצריך לגשת לאמא

סימון מושיאשוילי:  פקידי האוצר עושים עבודה, אנחנו יודעים, אנחנו נתקלים בהם מדי יום כאן, הם עושים עבודה, כמו שציינת, אבל צריך להכניס את היד לכיס, אין מה לעשות

דוד ביטן: אבל לפקידי האוצר אין כיס

דוד ביטן:  הם מנסים להכניס את היד לכיס וזה מחליק, אין להם כיס, אין להם כלום

גל ברנס: הם מגיעים פשוט לכיס של הציבור, זה מה שקורה

דוד ביטן: כן, הבנתי, והציבור לא צריך לשתות חלב, רק אתם צריכים כסף? מה העניין הזה? לא הבנתי

גל ברנס: אני אחדד את מה שאמרתי, כסף שנמצא במשרד האוצר זה כסף של הציבור

גל ברנס:  הוא מגיע מכאן ומכאן, לסבסד את מחירי - - -      

דוד ביטן: כן, זה נכון, אני לא אומר שלא, אבל אתם נותנים כסף לכל מיני ציבורים, תנו גם לחלב

גל ברנס: המשמעות של לסבסד את מחירי החלב זה אומר שהציבור יסבסד לעצמו את מחיר החלב

דוד ביטן: לא, זה לא סבסוד, זה פיצוי

דוד ביטן:  יש הבדל בין סבסוד לפיצוי, זה פיצוי

גל ברנס: גם זה יגיע מהציבור

מאיר כהן: גל, תגיד לי, כמה פעמים אנשי האוצר, כולל פקידים בכירים, באו ואמרו: זה כסף ציבורי, אל תחתמו על הסכמים קואליציוניים? רק פה אתם מזכירים לנו שזה כסף ציבורי, במקומות אחרים אתם לא מזכירים? אין לי טענות כנגדך, אבל הפקידות הבכירה במשרד האוצר, אתה יודע, כפל לשון

דוד ביטן: אחמד, בבקשה

אחמד טיבי: תודה רבה

אחמד טיבי:  לפעמים כן צריך לבכות על חלב שנשפך וצריך להתרעם כנגד האכזריות והאטימות וכנגד הצביעות שרואה ביוקר המחיה רק דבר אחד, לא את המצוקה, לא את העוני, אלא קרדום פוליטי וסיסמת בחירות שמתבררת כסיסמה ריקה

אחמד טיבי:  העלאת מחיר החלב משפיעה על 5,000 מוצרים

אחמד טיבי:  5,000 מוצרים מושפעים מעלייה במחיר החלב, לא רק קפה הפוך, הכול כמעט מושפע ממחירי החלב, ולכן עוד לפני עליית מחיר החלב של 9% או 16%, מספרים שנזרקים, כיום ישראל ניצבת במקום הראשון המפוקפק במחיר החלב, 6

אחמד טיבי: 23 שקלים, גרמניה - - -     

דוד ביטן: מחיר החלב המפוקח

דוד ביטן:  הלא מפוקח, אתה יודע איפה אתה תהיה?      

אחמד טיבי: המפוקח

אחמד טיבי:  במועשר, הפער עוד יותר גדול

אחמד טיבי:  תראו את המספרים

אחמד טיבי:  6

אחמד טיבי: 23 מחיר לקרטון ליטר חלב, בגרמניה 4

אחמד טיבי: 61, טורקיה 4

אחמד טיבי: 55 שקלים, יוון 4

אחמד טיבי: 49 שקלים, פולין 3

אחמד טיבי: 99 שקלים, אוסטרליה 3

אחמד טיבי: 85 שקלים, ירדן 3

אחמד טיבי: 80 שקלים, ארה"ב 3

אחמד טיבי: 20, פער של 95% בין ישראל לארה"ב במחירי החלב

אחמד טיבי:  אני לא יודע אם מישהו מסוגל להסביר את הרציונל בפער הזה הגדול ובעלייה המאיימת בקרוב שלא לוקחת בחשבון, לא את הציבור ובעיקר לא את ציבור הבוחרים שהבטיחו לו

אחמד טיבי:       זה היה הקמפיין, כל מפלגות הקואליציה דיברו על החלב

אחמד טיבי:  אני לא מכיר מפלגה – כן, יש מפלגה שדיברה על ביטחון אישי וגם זה נשפך

אחמד טיבי:  איך אפשר לשקר ככה במצח נחושה לאזרח? ברמה של ראש ממשלה אני מדבר

אחמד טיבי:  ראש ממשלה באופן אישי כמה סרטונים דיבר על החלב? לכן חשוב שאתה מקיים את הדיון הזה, כי אני לא יודע אם הממשלה מקיימת דיונים רציניים כאלה, וחשוב שחברי הכנסת, קואליציה ואופוזיציה כאחד, יכולים להיות ביחד ולעצור את העלייה הזאת, את עליות המחירים

דוד ביטן: נכון, עשינו את זה בנושא של הנכים

אחמד טיבי: הנכים, בוודאי, כולנו

דוד ביטן: בסוף הכרחנו את הממשלה – הנה, עכשיו עברת 4,000 שקל

אחמד טיבי: אנחנו יכולים לעשות את זה יחד

אחמד טיבי:  אפשר לנהל את המאבק הזה בלי משה סעדה

דוד ביטן: שלום, בבקשה

שלום דנינו: כן, אני אעשה את זה בקצרה

אחמד טיבי: יש אנשים שאני מודה שהם חברים בכנסת

אחמד טיבי:  כל קדנציה יש לי כמה כאלה

שלום דנינו: טיבי, אני רוצה להתייחס לשתי נקודות

שלום דנינו:  א', אם אנחנו נפתור את בעיית יוקר המחיה על מה אתה רוצה שאנחנו נעשה את הקמפיין הבא לבחירות הבאות אחרי?      

רון כץ: שאלה טובה, בגלל זה אתם לא עושים כלום

דוד ביטן: גם אתם לא הורדתם את המחירים

רון כץ: דווקא הורידו, תראה מה עשו בלחם

דוד ביטן: לא הורדתם

רון כץ: שיעשו אותו דבר כמו שלפיד עשה בלחם

דוד ביטן: זאת עובדה שלא הורדתם

דוד ביטן:  גם אנחנו לא מורידים, אבל אתם גם לא הורדתם

רון כץ: תראה מה הוא עשה בלחם, הוא בלם את כל העלייה, ביום

רון כץ:  עזב הכול והתעסק רק בזה

רון כץ:  אתה יודע מה מעצבן אותי פה?      

שלום דנינו: תגיד לי, אחי, איך בשנייה לקחת לי את זכות הדיבור?      

רון כץ: אני שנייה מפריע לך

רון כץ:  אתה יודע למה?      

מאיר כהן: כן, יאיר לפיד, 24 שעות ישבנו רק על זה

דוד ביטן: הלו, המחירים עלו גם אצלכם

דוד ביטן:  אז הורדתם בלחם, נו באמת, בחייך

דוד ביטן:  המחירים עלו ועולים כל הזמן

רון כץ: דוד, אתה יודע מה הבעיה? אתה לא היית בדיון בוועדת כספים על העלאת תקציב מעונות רוה"מ

רון כץ:  היה מנכ"ל משרד רוה"מ, החשבת, גיוס של הקואליציה, מי לא היה שם? עכשיו תראה דיון על העלאה של מחירי החלב, תראה, תראה מה קורה פה, תראה את מי הם שלחו

רון כץ:  לא נעים לי מכם, הם שלחו אנשים שאומרים: אין לנו פתרון

רון כץ:  איפה כולם? שיגיע משרד רוה"מ, שיגיעו כולם

אריאל קלנר: אמרו שיגיעו

רון כץ: אמרו שיגיעו, אז איפה הם?      

דוד ביטן: מנכ"ל משרד ראש הממשלה דיבר איתי, שוחח איתי לפני הדיון, הם מטפלים בזה גם כן

רון כץ: למה הם לא פה?     

דוד ביטן: הם יבואו לדיון הבא כנראה

דוד ביטן:  אני לא רוצה לעשות את זה פוליטי, אנחנו נתווכח פה שעות פוליטית

דוד ביטן:  עזוב את זה, בוא נטפל בבעיה

דוד ביטן:  כן, שלום

שלום דנינו: תודה, כץ, על רשות הדיבור

שלום דנינו:  הנושא השני, אתה הזכרת את הרפתות ואת מחיר החלב בפולין, ורק שתדעו שהישראלים שם בונים את הרפתות הכי גדולות של אפילו 3,000 ראש עם כל הטכנולוגיה הישראלית

שלום דנינו:  זאת אומרת מי שמלמד את העולם איך להפיק חלב ואיך לארגן את הרפתות זה דווקא בישראל

שלום דנינו:      הנושא הזה של החלב, חברים, מעבר לזה שאנחנו אומרים בואו תסבסדו ותממנו, העסק הזה הוא מאוד מאוד מורכב ואנחנו צריכים להתייחס אליו ברצינות ופעם אחת לפצח את הנושא הזה של חלב, מחלבות, יצרן ורפתות

שלום דנינו:  אני לא חושב שאנחנו יכולים לעשות את זה פה בשטחיות או בקלות

שלום דנינו:      דבר נוסף שאני רוצה, גל, אני לא יודע אם חשבתם או יש לכם תובנות בעניין, החלב העמיד, קופסה של ליטר בסופרמרקט באירופה פחות או יותר עומדת על משהו כמו שלושה שקלים, 3

שלום דנינו: 1

שלום דנינו:  התרבות בישראל זה באמת חלב טרי, כמעט שלא נוגעים בחלב העמיד, האם יש פערים בייצור בין חלב עמיד לחלב טרי ואם אפשר לעשות משהו בתחום הזה שמשקי הבית, אולי נחשוף בפניהם את זה במחיר מוזל על מנת שנתחיל לצרוך חלב - - -     

דוד ביטן: שלום, אנחנו לא נוכל לפתור עכשיו את הבעיה של הייצור, אנחנו צריכים לפתור את הבעיה של המחיר כרגע באופן זמני, אחר כך נתעסק גם בדברים אחרים, ולא התכוונו לעזוב את זה

דוד ביטן:  אמרנו שאחרי חוק ההסדרים נתעסק בגרעינים ובשביל זה גם ישבנו עם הנמלים, חלק מעליית המחיר של הגרעינים זה גם הבעיות בנמלים, בשינוע וקנסות שמשלמים קרוב ל-400 מיליון שקל שמגיעים לאוצר

דוד ביטן:  זאת אומרת בסיבובים תמיד אתם זוכים, בסופו של דבר זה מגיע אליכם, כל הקנסות באים אליכם

דוד ביטן:       אז יש לכם תקציב, תיקחו מהקנסות

דוד ביטן:  תעזרו פה עכשיו ב-100 מיליון, נדחה את הכול לספטמבר, נטפל בגרעינים, בינתיים קחו את זה מהקנסות שאתם גובים מאלה שמביאים את הגרעינים מחו"ל

דוד ביטן:  יש לכם את הכסף, תפסיקו כבר לשחק כאילו אין לכם את הכסף

דוד ביטן:  יש לכם

דוד ביטן:  כשאתם רוצים יש, כשאתם לא רוצים אין

איציק שניידר: אדוני היושב ראש

איציק שניידר:  אני מודה ליושב ראש על הדיון ובכלל על המעורבות שלו בענף שלנו מהיום הראשון שהתכנסה הוועדה הזאת, גם לחברי הכנסת שליוו אותנו לאורך כל הדיונים, באמת היינו צריכים את הלחץ שלכם, את הלחץ שלך, אדוני, כדי שבאמת העניינים ייסגרו, ואני שמח אכן שאתמול בשתיים-שלוש לפנות בוקר הצלחנו להגיע לסיכום שמבחינתנו יש בו בשורה כי הוא מצמצם בחצי את ההתייקרות

איציק שניידר:  זה גם הזמן להודות למחלבות שלנו שעברו תקופה מאוד קשה

איציק שניידר:  אנחנו ראינו לאורך הדרך, תקופה מאוד קשה בגלל שהמחירים לא עודכנו בזמן, הם נשאו בכל העלויות

איציק שניידר:       אני לא יודע אם הציבור יודע או אם הוועדה יודעת, על כל קרטון חלב ששמו על המדף בשנה האחרונה המחלבות הפסידו כסף, יש מחלבות שכמעט הגיעו לפשיטת רגל, על מחלבת רמת הגולן דיברנו, יש מחלבות שצמצמו את הייצור, יש מחלבות שהתאמצו וייצרו למרות ההפסד הכספי, אבל באמת ההסדר שעשינו הלילה מביא את המחלבות לאיזון, אפילו עם רווח תפעולי שנכון בעת הזו, מצד אחד

איציק שניידר:  מצד שני, את החוב שמגיע להם הסכימו, מתוך ראייה של הציבור, לדחות לכמעט ארבע שנים קדימה

איציק שניידר:  אני חושב שזה לזכותנו, לזכות הענף שלנו, לזכות המחלבות שהתגייסו עוד פעם לטובת הצרכנים

ליאור שמחה: אני אחראי על הרפתנים, יצרני החלב

ליאור שמחה:  אני אגיד כמה מילים לגבי הגרעינים ואני אשים לזה מסגרת

ליאור שמחה:  הגרעינים זה 60% ממחיר המטרה, אין לנו השפעה על הגרעינים אלא אם כן יש למישהו יכולת קוסמית לעשות שלום באירופה, עיקר עליית הגרעינית היא בעקבות המלחמות

ליאור שמחה:  יש, לא בשוליים, חסמים בנמלים, אבל זה אגורות בודדות

ליאור שמחה:  זאת אומרת אם אנחנו מדברים על 16%, 16% במחיר מטרה זה 70 אגורות, צריך להבין את זה ולהכניס את זה לקונטקסט

אליהו ברוכי: זה יותר מהעלייה

ליאור שמחה: לכן אם אנחנו מצליחים כל אגורה היא חשובה, רפתנים נלחמים על כל אגורה בשיניים

ליאור שמחה:  נתנו השוואה עולמית, צריך להבין שהרפת הישראלית היא המובילה בעולם, היא היעילה בעולם

ליאור שמחה:  הפרה הישראלית היא זאת שנותנת את הכי הרבה חלב - - -      

אורי מקלב: אבל גם בלי הגרעינים הוא יותר גבוה מאשר בעולם

ליאור שמחה: נכון, אבל מהצד השני הרפתן הישראלי הוא הרפתן שמרוויח הכי פחות בגלל מנגנוני ההתייעלות, בגלל 2%, בגלל כל הדברים

ליאור שמחה:  אין חקלאים עשירים, אין כסף ברפתות, לעשות רפת זה רק בזכות האמונה האמיתית, האמונה בציונות, האמונה בחקלאות, האמונה בהתיישבות, כי לעבוד ברפת זו עבודה מאוד קשה ומאוד לא מתגמלת

ליאור שמחה:  אז זה רגע לגבי הסיפור של העבודה ברפת

ליאור שמחה:      צריך להגיד גם שאנחנו בלג אחד מאחורי האינפלציה העולמית, זאת אומרת שאנחנו רואים בכל העולם עליות מחירים מטורפות

ליאור שמחה:  באיטליה ופורטוגל, לשם הדוגמה, מדובר על עלייה של חלב גולמי של הרפת של 60%, איטליה זה 40%, ישראל אגב זה 14% בלבד, כי מה שקורה זה שאנחנו מייבאים אינפלציה

ליאור שמחה:  ככל שהמשק הישראלי יהיה פתוח יותר ליבוא אנחנו נייבא יותר אינפלציה, זו המציאות

ליאור שמחה:  וככל שנסתמך על עצמנו נוכל לשלוט במחירים בצורה יותר טובה

ליאור שמחה:  תודה

ארז רביד: אני סמנכ"ל הכספים של טרה, אני מחליף את מנכ"ל טרה שאביו נפטר אתמול ולכן לא הוא לא יכול להגיע

ארז רביד:       טרה חברה מפסידה לאורך כבר תקופה ארוכה מאוד, יש קושי גדול מאוד לתפקד ולייצר, אנחנו המחלבה הגדולה אחרי תנובה שעוסקת בכלל בתחום המפוקחים

ארז רביד:  יש קושי לתפקד בעולם שבו אנחנו צריכים להתמודד עם דחיות, עם עלויות והפסדים שנגזרים עלינו מתוך המחירים המפוקחים כפי שהם היום

ארז רביד:  למרות ההסכם שסוכם עליו אתמול יש לנו קושי גדול

ארז רביד:  הגענו להסכם הזה אחרי שההסכם האחרון הופר, הסכם שכולם חתמו עליו בתום לב, מתוך כוונה אני מעריך לקיים אותו

אליהו ברוכי: משרד האוצר הפר הסכם? הוא מחייך שם

דוד ביטן: זה נכון, טרה הפסידה

דוד ביטן:  אם לא קוקה קולה, הבעלים שלה, מזרימה לה כסף

אליהו ברוכי: הוא אמר שמשרד האוצר לא מפר הסכמים

ארז רביד: צריך להבין שאנחנו התבססנו על העלייה ועל הסיכומים שהיו בהסכם האחרון שנעשו בו ויתורים מאוד גדולים, גם מצד המחלבות וגם מצד היצרנים והרפתנים

ארז רביד:  טרה פועלת בפעילות שהיא מפסידה לאורך זמן

ארז רביד:  נאמר קודם על החברה המרכזית, גם החברה המרכזית לא יכולה לממן הפסדים כאלה לאורך כל כך הרבה זמן

ארז רביד:  נאמר קודם, הייתה איזה שהיא התייחסות לחברה המרכזית, אני נציג של טרה, אני לא מגיע מתחום המשקאות, אבל חשוב לי לציין בהתייחס למה שנאמר קודם על נושא מס המשקאות, החברה המרכזית הורידה את המס במלואו מיד כשהמס הורד

דוד ביטן: אחרי שהיא העלתה את זה לפני

דוד ביטן:  אל תכניס אותנו לזה, היא העלתה שבוע לפני והורידה אחרי זה

דוד ביטן:  הכול בסדר, המחיר אותו מחיר

ארז רביד: המחירים היום נמוכים בכ-20% מהמחירים שהיו לפני שהורד המס

דוד ביטן: העליתם ב-9% אז איך המחירים אותם מחירים? מספיק כבר עם זה

דוד ביטן:  להגיד לך את האמת, יש לי הרבה טענות לסופרים, לחברות הגדולות, בסופו של דבר המחירים כל הזמן עולים בגלל הדברים האלה

דוד ביטן:  מספיק, עזבו את זה

ארז רביד: בפועל אי אפשר לקיים פעילות, בטח של מוצרים מפוקחים שבהם אמורה להיות איזה שהיא רווחיות מינימלית בפורמט שיש פה היום

ארז רביד:  כמו שצוין קודם, אנחנו למעשה - - -     

דוד ביטן: לא, אין לנו טענות אליכם, שלא תבין בעניין הזה

שלום דנינו: המאזן השנתי שלכם נגמר במינוס בשורה הסופית?      

ארז רביד: כן

דוד ביטן: כן, הם מפסידים כסף

ארז רביד: אנחנו מפסידים לאורך תקופה ארוכה

דוד ביטן: קוקה קולה אמרו לי שהם משקיעים בזה

שלום דנינו: אני רק רוצה להבין שגם בספרי החשבונאות שלהם, כשהם מגיעים מאזן שנתי, יש בסוף מינוס

דוד ביטן: כן

ארז רביד: חד משמעית כן

דוד ביטן: ואיפה ההשקעות? הרי הם לא יכולים להתקזז על כל ההשקעות בשנה, יש את התהליך הזה של הפחת וכל הדברים האלה

דוד ביטן:  בהשקעות צריכים להשקיע בכל דבר 300-200 מיליון

שלום דנינו: לא מתוך חטטנות, רק להבין את התמונה הכלכלית של מחלבה כמו טרה, מה הייתה השורה הסופית של המינוס הזה? אתה יכול לשתף אותנו?      

ארז רביד: אני לא יכול

שלום דנינו: למרות שזו חברה שמגישה מאזנים?      

דוד ביטן: לא, זו חברה פרטית

דוד ביטן:  גם קוקה קולה היא חברה פרטית

ארז רביד: אני לא יכול להתייחס לתוצאות

דוד ביטן: כולם נהיו פרטיות כדי לא לתת מידע

דוד ביטן:  תודה

יוני דמרי: אני מנהל את אגף המשק החקלאי בתנועת המושבים ובמקרה גם רפתן

יוני דמרי:  התייחסנו כאן לכלל הגורמים שהובילו לעליית מחיר המטרה, התייחסנו כאן ברוב קשב לנושא הגרעינים, אבל בואו נזכור שאת מחיר החלב מרכיבים גורמים נוספים שדווקא הם בשליטה של המדינה שלנו, אם זה חשמל, אם זה עובדים זרים

דוד ביטן: אתה רוצה לא לשלם חשמל?      

יוני דמרי: לא, אפשר להפחית

יוני דמרי:  המדינה מתעמרת בחקלאים בנושא העובדים הזרים, מחירי המים הם מהגבוהים בעולם

יוני דמרי:  אם אנחנו מבקשים להוריד את מחיר המטרה גרעינים זה אחד, יש דברים נוספים

דוד ביטן: אז קודם כל גם על זה ישבתי עם שר האוצר ואני חייב להגיד לך שבעניין הזה הוא הולך לתת בשורה, בעניין של העובדים הזרים בענף החקלאות

יוני דמרי: הלוואי, תודה רבה

ענת גרוס שון: מנכ"לית חטיבת החלב של תנובה

ענת גרוס שון:  נאמרו פה הרבה מאוד דברים וברשותך, חבר הכנסת ביטן, יושב ראש הוועדה, אני מאוד מבקשת שתיתנו לי מספר דקות בשביל להתייחס

דוד ביטן: לא, אין לי מספר דקות

ענת גרוס שון: אז אני אנסה לעשות את זה מהר

ענת גרוס שון:  תנובה מחזיקה היום את המוצרים המפוקחים, כמעט 70% מהמוצרים המפוקחים תנובה מייצרת

ענת גרוס שון:  לפני שנתיים אנחנו היינו 65 ופחות, אנחנו גדלים בהיקף הייצור של המפוקחים כי יש מחלבה שהתמוטטה, ודנו פה בוועדת הכלכלה לפני חודשים בהתמוטטות של רמת הגולן, וכי יש מחלבות שהחליטו להקטין את הייצור מחוסר כדאיות כלכלית שדובר בה

ענת גרוס שון:       אגב, לשאלת הנתונים, הנתונים שלנו נמצאים אצלכם, אצל הרגולטורים, כולם יכולים לראות בכל רגע נתון את הרווחיות ואת הרווחיות שלנו על המפוקחים

ענת גרוס שון:  כולם מחזיקים את הרווחיות ורואים את ההפסדים שיש לנו על מוצרים מפוקחים

ענת גרוס שון:      אנחנו היום מייצרים למעלה מ-70% מהמוצרים המפוקחים

ענת גרוס שון:  אין הרבה מחלבות שמייצרות מפוקחים וזה להערתך, חבר הכנסת ביטן, על המחלבות הקטנות

ענת גרוס שון:  יש בקושי ארבע מחלבות במדינת ישראל שמייצרות מפוקחים

דוד ביטן: אתם מונופול

דוד ביטן:  שטראוס למשל לא מייצרת בכלל

ענת גרוס שון: היא מייצרת, אבל בהיקף קטן, אמר את זה קודם ארז

ענת גרוס שון:  אנחנו המחלבה הגדולה ביותר, 70%

דוד ביטן: קודם כל שתבינו, תביני דבר אחד, אנחנו מעריכים את החברות שכן מייצרות, כי אני יודע שאין בזה רווח גדול, אין ויכוח

דוד ביטן:  אנחנו לא עשינו את הישיבה כדי להגיד לכם שאתם לא בסדר, ההיפך, אין לנו ביקורת עליכם בעניין הזה

דוד ביטן:  זה שהאוצר, לחצנו אותו לקיר ובסופו של דבר הוא גמר את זה בהסכם, גם אנחנו מברכים על ההסכם הזה כי זה יוצר סיטואציה שגם אתם צריכים לקבל את מה שמגיע לכם

דוד ביטן:      אני מכיר את הטענה שאם אנחנו נלך ראש בקיר אז גם לא יהיו מוצרים על המדף בסופו של דבר

דוד ביטן:  זו לא המגמה

דוד ביטן:  אנחנו מברכים על ההסכם הזה כפי שהוא, אבל עכשיו עברנו לאוצר ולכן זה לא עניין שלכם

ענת גרוס שון: ברור, אבל אני רוצה להגיד שדובר פה גם על המנגנון האוטומטי וגם על דברים אחרים, למה יקר פה וכך הלאה, אנחנו מ-2018 גוררים את הסיפור של המפוקחים

ענת גרוס שון:  אתם שואלים למה מחלבה מתמוטטת ולמה יוצאים מהענף, כי אין ליצרני החלב שמייצרים מפוקחים שום ודאות

ענת גרוס שון:  שש שנים אחרי 2018, כשהשר לשעבר כחלון לא חתם על עליית מחירים של המחירים המפוקחים, זו הסיבה שאנחנו ב-2023 נמצאים במקום הזה

ענת גרוס שון:  זו הסיבה

ענת גרוס שון:       המחלבות לא יכולות להמשיך לחיות באי ודאות, להשקיע בקווי ייצור והמנגנון האוטומטי בא בין היתר לפתור את זה, שנקבל את מה שמגיע לנו

ענת גרוס שון:  בשנתיים ומשהו האחרונות עלה פה מחיר החלב, מחיר המטרה, מסיבות שכבר נמנו, ב-50, רק אנחנו ספגנו פה 400 מיליון שקל בעלות

ענת גרוס שון:  אני לא מכירה שום חברה שיודעת לעמוד במספרים האלה

דוד ביטן: אתם חברה גדולה, מרוויחים מדברים אחרים

ענת גרוס שון: החלב זה העסק המרכזי של תנובה, זה 75% מתנובה

ענת גרוס שון:  אנחנו מגיעים לכל מקום במדינת ישראל בשביל לספק חלב במחיר מפוקח שהיום אנחנו מפסידים עליו כסף ואנחנו עושים את זה מתוך מחויבות

ענת גרוס שון:  אנחנו צריכים את הוודאות הזאת, אתם חייבים לעצור את הסיפור הזה שלמחלבות אין ודאות וזה התפקיד של המנגנון האוטומטי

ענת גרוס שון:  יש פתרונות, כבר פירטנו את הפתרונות

דוד ביטן: שום פתרונות, הם יביאו פתרון

דוד ביטן:  אתם כבר עשיתם את שלכם

דוד ביטן:  אני לא מדבר על זה

דוד ביטן:  אם צריך לבטל את המנגנון האוטומטי כדי ליצור לחץ בעניין הזה אני אעשה את זה

דוד ביטן:  אני לא רוצה לעשות לחץ, אני רוצה שהאוצר ייתן לי פתרון זמני בינתיים עד שנמצא את הפתרון הגדול ונמצא אותו

דוד ביטן:  אף אחד לא רוצה לפגוע במחלבות, זו לא המגמה שלנו, זה שתדעו, אנחנו רוצים רק במקרה הזה, לאור זה שיש עליית מחירים גדולה בכל המוצרים, לאו דווקא במחירים המפוקחים

דוד ביטן:       אם האוצר מסכים, לא משנה באיזה מנגנון, להעלות את המחיר המפוקח, באופן אוטומטי זה נותן מסר לכולם להרים את הכול למעלה

דוד ביטן:  זה המצב, אין מה לעשות

דוד ביטן:  נוסף לזה שאתם מעלים בלי קשר כל מיני מוצרים וגם עכשיו על הדרך מעלים – לא רק אתם, כולם מעלים בגלל זה

ענת גרוס שון: אבל אם לא נפתור את בעיית הוודאות, שאנחנו נוכל לדעת בוודאות שכשאנחנו משלמים מדי רבעון את מחיר המטרה שקובעת לנו המדינה ואנחנו לא מקבלים את הפיצוי - - -     

דוד ביטן: אבל זה בדיוק העניין, אתם לא מבינים את הדינמיקה של הדברים

דוד ביטן:  בגלל שיש מנגנון אוטומטי אז לאוצר אין אינטרס לממן או לסדר את העניין של הגרעינים

דוד ביטן:  אין לו, למה אין לו? כי הכול עולה, הוא לא שם שום דבר מאצלו בכיס כי יש מנגנון אוטומטי

דוד ביטן:  זה חייב להיפסק, להם אין אינטרס, זה מה שאני מנסה להסביר, אין להם אינטרס לטפל בבעיות המרכזיות האלה כי זה לא בא לו לכיס שלו וזה לא הולך ככה

דוד ביטן:  יוקר המחיה ימשיך לעלות כי אף אחד לא מטפל בבעיות האמיתיות

ענת גרוס שון: כבוד חבר הכנסת, זה לא בגלל המנגנון, זה כי המחלבות נכנסות פעם אחרי פעם מתחת לאלונקה ופורסות את החוב

דוד ביטן: לא, גמרנו, שמעתי אותך

דוד ביטן:  הוספתי חצי שעה בגלל שהיו הרבה ח"כים

דוד ביטן:  אני חייב לסיים כי יש לי עוד ישיבה על חוק ההסדרים

דוד ביטן:  מי רצה לדבר מאחורה? אבו וילן, יש לך שתי דקות

אבשלום וילן: כבוד היושב ראש, כל ההשוואות שמביאים פה לאירופה הן לא רלוונטיות

דוד ביטן: למה לא רלוונטי? כי שם יש מע"מ מופחת

אבשלום וילן: אני אסביר מדוע

דוד ביטן: אתם אלופים, החקלאים

דוד ביטן:  אני מנסה לעזור לכם הרבה, אתם בכל מקרה, או שאתם זה או פיצוי

דוד ביטן:  אם יש גשם פיצוי, אם יש ברד פיצוי, אם לוקחים יבוא פיצוי

דוד ביטן:  אתם עובדים לפעמים או רק - - -     

אבשלום וילן: בזה אנחנו דומים לכל העולם, חקלאות זה תלוי בטבע ולכן יש פיצויים

אבשלום וילן:  אנחנו פה, וליאור עמד על זה, עם תנובות מאוד גבוהות, בעיקרם על גרעינים מיובאים, באירופה במקומות כאלה גרים בעיקר על דשא

אבשלום וילן:  הייתי בהולנד, מכריחים את החקלאי ההולנדי לזרוע זרעים של פרחים כדי שאלה שנוסעים בדרכים יוכלו ליהנות ולכן שם התזונה הרבה יותר זולה

אבשלום וילן:       עכשיו לעניין עצמו

אבשלום וילן:  אני חושב, אדוני היושב ראש, שאין מנוס מהמסקנה שאתה הגעת אליה, שבסופו של יום במצב שנוצר עכשיו צריך לעבור בנושא החלב לתמיכה ישירה

אבשלום וילן:  או להוריד את המע"מ או לתת תמיכה ישירה ובצורה כזאת לעצור את הספירלה, כל מהלך אחר הוא זריקת כסף לשווא

דוד ביטן: כן, אלא אם כן יורידו את מחיר הגרעינים בסופו של דבר ואת הקנסות

עופר כסיף: אבל ההשפעות לא תהיינה מידיות

דוד ביטן: לכן אני אמרתי להם, בינתיים תיתנו תקציב על מנת שיהיה לנו כמה חודשים לטפל בזה ואחר כך נראה מה יהיה

דוד ביטן:  לא יעזור לך הפעם, לא יעזור

דוד ביטן:  אתה יכול להסתכל עליי כמה שאתה רוצה, הפעם אתה תשים יד בכיס שאין לך

דוד ביטן:  אין לכם כיס, אמרתי את זה כבר

גל ברנס: לא, של הציבור

דוד ביטן: אתם מחפשים את הכיס, היד מחליקה למטה

דוד ביטן:  פה אתה תביא פתרון עד יום חמישי

דוד ביטן:  להגיד לך לדבר עם מנכ"ל משרד ראש הממשלה, כן, יש בעיה עם הגרעינים וזה, אנחנו לא יודעים את זה? ודאי, אבל אי אפשר לטפל בזה ביום

גל ברנס: אני אשמח להתייחס להערות שהיו

דוד ביטן: גמרנו, אני חייב לסכם

דוד ביטן:  המצב הוא כזה

דוד ביטן:  החלב זה היום מצרך יסוד במדינת ישראל, כולם משתמשים בזה, אני לא מפיל את זה על המחלבות, ודאי שהמחלבות צריכות להרוויח, אחרת מה הטעם שהם יעשו את זה?      אני אמרתי לך שלדעתי המחלבות שלא מוכנות לייצר צריכות גם לייצר, אפשר לחייב אותם לייצר

דוד ביטן:  מה זה הדבר הזה ששטראוס לא בעניין? היא רוצה רק להרוויח? היא צריכה גם לתת שירות לציבור במובן מסוים ומזה מרוויחים הלאה

דוד ביטן:  תנובה מייצרים 70% מוצרי חלב והם לא מפסידים, אז גם שטראוס צריכה לעשות את זה

דוד ביטן:  היא מחלבה מאוד גדולה, למה היא לא יכולה לעשות את זה?      אני לא מבין למה במדינת ישראל אי אפשר לעשות את הדברים האלה

דוד ביטן:  בכל העולם עושים, במדינת ישראל אי אפשר

דוד ביטן:  אתם במצב כזה שזה משפיע על יוקר המחיה, משפיע על המחירים, משפיע על המשפחות ברוכות הילדים

שלום דנינו: יטבתה?      

גל ברנס: יטבתה זה של שטראוס

שלום דנינו: זה מה שאני שואל, הוא אומר לחייב את שטראוס

דוד ביטן: למה לא? למה רק תנובה? אני לא מבין

ענת גרוס שון: יטבתה מייצרת חלב מיוחד לא מפוקח

דוד ביטן: לא, היא לא מייצרת, אבל היא צריכה לייצר עם כל הכבוד

דוד ביטן:  היום היא גוף גדול מאוד, היא צריכה לייצר

דוד ביטן:  אני לא מתרשם משום דבר, אני טוען שלבעיות חריגות צריך פתרונות חריגים

דוד ביטן:  זה המצב

דוד ביטן:  אם צריך לחייב את שטראוס תחייב אותה, זה הכול, עם כל הכבוד

דוד ביטן:  תנובה לא צריכה לסבסד את שטראוס, בעצם תנובה מסבסדת את שטראוס, זו התוצאה של העניין, כי היא מייצרת והיא לא

דוד ביטן:  אז היא מוכרת רק את המוצרים העיקריים והיא מוכרת גם את המפוקח

דוד ביטן:  ממתי תנובה צריכה לפרנס את שטראוס?      אני אומר שאין מה לעשות, אתם צריכים לתת פיצוי כרגע, לא סבסוד, כדי להקפיא את המחיר

דוד ביטן:  ואתם צריכים להקפיא את המחיר מהר כי מה שעולה לא יורד, כי בינתיים כל המוצרים יעלו, אז לא עשינו כלום

דוד ביטן:  אנחנו צריכים עד יום חמישי, מקסימום יום ראשון, לסגור את העניין שהמחיר לא יעלה בכלל, יירד חזרה למה שהיה קודם תוך כדי פיצוי למי שצריך לקבל

דוד ביטן:  אני לא אומר שזה על חשבונכם, ודאי שלא, שלא תחשבו שבאתי פה לעשות את זה על חשבונכם

דוד ביטן:       וזה עד יום חמישי יש לכם

דוד ביטן:  אם אתם לא תעשו את זה – אני לא אוהב לאיים, אמרו לי: תאיים בזה שאתה תקפיא את כל הדיונים על חוק ההסדרים, אנחנו וועדת כספים ביחד

דוד ביטן:  עם כל הכבוד רוב המשפחות ברוכות הילדים זה אצל החרדים, אני לא עושה את זה, לא רוצה לעשות את זה, אני לא מאיים בדברים האלה, כל אחד עושה את העבודה שלו, אבל גם אתם צריכים לעשות את העבודה שלכם

דוד ביטן:  לכן אתם צריכים להביא פתרון כרגע זמני, נגיד עד ספטמבר, עד ספטמבר אנחנו נעשה מאמץ לטפל בבעיה של הגרעינים, שרצינו לטפל בכל מקרה, על מנת לראות מה עושים

דוד ביטן:       וזה לא הרבה תקציב, אתם יכולים למצוא את ה-100 מיליון שקל תמיכה חד פעמית כדי לפתור את הבעיה

דוד ביטן:  מגיע ליצרנים, מגיע לחקלאים

דוד ביטן:  אתה מבסוט מהדבר הזה, כי גם לחצנו אתכם וגם הגעתם להישג שלא עולה לכם שקל

דוד ביטן:  בסדר, אבל בינתיים זה עולה לציבור

דוד ביטן:  לכם לא עולה, לציבור זה כן עולה

רון כץ: השאלה, דוד, מה קורה מחר בבוקר עם המחירים האלה של החלב, מה שעלה?      

דוד ביטן: מה שעלה, אנחנו מדברים על כמה ימים, אין מה לעשות

דוד ביטן:  לפי האוטומטי המחיר עולה, אז עולה לפי ההסכם רק ב-9%

רון כץ: אז כמה זמן אתה נותן להם?      

דוד ביטן: עד יום חמישי

רון כץ: אני בכל מקרה אגיש את החוק אז 45 יום ירוצו במקביל

דוד ביטן: לא, לא צריך להגיש, אפשר להגיש אותו גם ביום ראשון

רון כץ: אתה צריך 45 יום

גל ברנס: רק במילה, למשרד האוצר יש אינטרס להוריד את יוקר המחיה

גל ברנס:  עם לחץ, בלי לחץ, משרד האוצר עובד כל הזמן במטרה להוריד את יוקר המחיה, הוא לא צריך שילחצו עליו בשביל לעשות את זה, זה תפקידנו

שלי טל מירון: אז איך בפועל זה קורה? אני אשמח לדעת, כלום לא קורה

דוד ביטן: אתם בגלל המנגנון האוטומטי לא מטפלים בבעיות

דוד ביטן:  אתם הוכחתם, כל עוד זה לא עולה לכם כסף הכול ימשיך כרגיל

גל ברנס: אנחנו לא חושבים שזה נכון

רון כץ: אין לנו משהו ספציפית אליך, אבל אתה מבחינתנו שר האוצר שכרגע לא עושה את העבודה שלו

דוד ביטן: לא, לא, לא, מה זה לא עושה? הוא לא יכול לפתור את כל הבעיות ביום אחד

דוד ביטן:  הוא עשה את מה שצריך

רון כץ: מה שאתה אמרת זה מה שצריך לעשות, זה הפתרון

רון כץ:  תמיכה חד פעמית, יש להם את הכסף

שלי טל מירון: יתכנסו, ידברו, ימצאו פתרונות, יש פתרונות

רון כץ: במקום להתעסק להעביר את הכסף לשטות אחת, להעביר לציבור

רון כץ:  במקום משמר אזרחי, תוספות מעונות, איפור, זה

דוד ביטן: מה שהוא הבטיח הוא קיים, קודם כל נתחיל מזה

דוד ביטן:  ההבטחה הזאת לא מספיקה, גם אמרתי לו את זה בישיבה, שזה לא מספיק לי החצי, אני רוצה פתרון, קודם כל צריך לטפל בבעיה של הגרעינים

דוד ביטן:  ועכשיו, לאור זה שלא פתרו את הבעיה אז אתם תיתנו פיצוי על מנת להוריד את המחיר וזה לא הרבה כסף, זה 100 מיליון שקל

דוד ביטן:  לא קרה שום דבר, אתם נותנים מאות מיליונים על כל שטות, אז בנושא הכי חשוב לאזרח, במיוחד לאזרח היותר עני, משפחות ברוכות ילדים, הם צריכים לקבל, אין מה לעשות

שלום דנינו: גל, אפשר גם פתרון ביניים, תמיכה חד פעמית לחודשיים עד שאולי יהיה אפשר לגבש דרך אחרת

גל ברנס: ניתנו הרבה פתרונות במסגרת התקציב הזה, הם פשוט לא ניתנו למחירי החלב, הם ניתנו לכיס של האזרחים, אם במענק עבודה, אם בנקודות זיכוי

דוד ביטן: לא רוצה נקודות זיכוי

רון כץ: נקודות זיכוי כבר היה, אפס עד שלוש זה בולשיט

רון כץ:  עזוב, אנחנו רוצים את המחיר של החלב, אנחנו רוצים לטפל בחלב, לא מעניין עכשיו דברים אחרים

דוד ביטן: אני אגיד לך סוד, ברגע שאתה נותן נקודות זיכוי זה אומר שלא אכפת לך שהמחירים יעלו, אתה אומר: נתתי פיצוי, אבל המחירים נשארים כל החיים, נקודות זיכוי לא

גל ברנס: לא, זה אומר שבסוף נכנס יותר כסף לכיס לקנות מוצרי חלב אם הוא רוצה ומוצרים אחרים אם הוא רוצה

רון כץ: אנחנו רוצים מוצרי חלב

רון כץ:  גל, אני מבין אותך, אבל 45 יתחילו היום, אנחנו רוצים פתרון למוצרי חלב

דוד ביטן: ברוכי, כמה ילדים יש לך?      

אליהו ברוכי: בלי עין הרע, שישה פלוס אחד נשוי

דוד ביטן: אתה יכול לתת לנו רק דוגמה כמה חלב מפוקח אתם קונים בשבוע? אתם קונים הרבה מאוד חלב, נכון?     

אליהו ברוכי: כן, אבל תדע, אני בשש בבוקר עזבתי את הבית היום, אשתי עושה את הקניות, אני לא יודע כמה

דוד ביטן: אז תברר איתה לישיבה הבאה

דוד ביטן:  אולי תגידו לנו כמה משפחה היום ברוכת ילדים מהעלייה הזאת ההוצאה החודשית שלה עולה

דוד ביטן:  תעשו לנו את זה

דוד ביטן:  מה, אין לכם לב? כל המשפחות ברוכות ילדים ועניים, אין לכם לב שהם משלמים יותר מדי כסף?      

שלי טל מירון: ועוד רגע לפני חג שבועות

שלי טל מירון:  באמת, זה משמעותי לכל בית בישראל

רון כץ: זה גם רגע אחרי העלייה של כל הריביות, האנשים פה בקושי גומרים את החודש ועכשיו הדברים הבסיסיים שהם צריכים, חלב, גם זה עולה

רון כץ:  מה עוד אפשר לעשות פה?      

דוד ביטן: מה יהיה? אמנם אתה עכשיו הבובה של שר האוצר מבחינתנו, אנחנו נותנים לך את כל הביקורת, אל תיעלב, אבל זה לא המצב, אתם צריכים לתת פתרון

דוד ביטן:  תגיד לראש אגף התקציבים שבישיבה הבאה אני רוצה אותו פה

דוד ביטן:  ביום חמישי אני רוצה את ראש אגף התקציבים פה, את מנכ"ל משרד ראש הממשלה פה, את שניהם אני רוצה פה הפעם

דוד ביטן:  כדאי שתבואו עם פתרון

דוד ביטן:  זה לא איום, אבל אנחנו לא נשב בשקט, יש לכם טעות

דוד ביטן:  ואנחנו לא מאיימים שלא נצביע על התקציב וכל זה, זה לא אצלי בלקסיקון

דוד ביטן:      אנחנו רוצים פתרון למען האזרחים, בלי לפגוע ביצרנים

דוד ביטן:  אני לא רוצה לפגוע בכם, אתם תרמתם מספיק, אני יודע שאתם הפסדתם כספים במחיר המפוקח

דוד ביטן:  זה מידיעה אישית שלי מהישיבות שניהלנו, אין לי שום טענות אליכם בעניין הזה

דוד ביטן:       תודה רבה, הישיבה נעולה